جمعه گونو تعیین اولونان ناظیرلر وظیفه‌لری‌نین ایجراسینا باشلاییرلار.
پایتاخت آنکارادا خاریجی ایشلر ناظیرلیگینده کئچیریلن مراسیمده هاکان فیدان وظیفه‌نی مولود چاووش اوغلوندان تحویل آلیب.
چاووش اوغلو مراسیمده‌کی چیخیشیندا دؤولتده داواملیلیغین واجیب اولدوغونو وورغولایا‌راق دئییب کی، بیرگه آددیملاماق‌دان شرف دویدوغوم جناب پرزیدنتیمیز رجب طیب اردوغانین رهبرلیگی آلتیندا ایندی وظیفه‌میز تورکیه-نین یئنی عصرینی قورماق‌دیر.
هاکان فیدان دا یئنی دؤور اوچون ایلک خاریجی سیاست مئساژینی وئره‌رک، "دؤولتیمیزین و میللتیمیزین بوتؤو‌لوگو، تهلوکه‌سیزلیگی و ریفاهی اوچون الیمدن گلنی ائده‌جه‌یم. دؤولتیمیزین بوتون تأثیر دایره‌لریندن موستقیل‌لیگی و خالقیمیزین ایراده‌سی‌نین اگمنلیگینه اساس‌لانان میللی خاریجی سیاست باخیشینی بون‌دان سونرا دا ایره‌لی آپارماغی داوام ائتدیره‌جه‌یم" دئییب.
